﻿Eseu Prima varsta a omului, copilaria,sta sub semnul jocului, care il fascineaza si pe adult, prin frumusete si libertate. Pentru fiecare copil joaca nu este doar un prilej de distractie , de amuzament, ci si o forma de exprimare a personalitatii si de explorare a lumii. Jocul poate sa presupuna, in egala masura descarcare de energie, spirit de imitatie, pregatire pentru viata, exercitiu de stapanire de sine, competitie, efort, exercitiu mental, imaginatie, creativitate, spirit de echipa, nevoia de plasmuire a unei alte realitati. Tema jocului a fost abordata si din punct de vedere teoretic, devenind subiectul unor scrieri interesante. De pilda, scriitorul francez Roger Caillois alcatuieste un studiu intitulat “Jocurile si oamenii” in care realizeaza o clasificare a jocurilor in functie de rolul competitiei, al norocului, al simulacrului(ex. jocuri de iluzie, teatru etc.),al vertijului(ex. atractii de balei, alpinism). La randul sau, Johan Huizinga, in eseul “Homo ludens”, porneste de la premisa ca exista un element ludic in faptele de cultura , punand jocul in relatie cu justitia, razboiul, poezia, filosofia,arta etc. Jocul ocupa un loc fundamental in existenta umana, fiind insa caracteristic nu numai omului, ci si animalelor. Copilaria si jocul alcatuiesc un spatiu ideal spre care scriitorii se intorc adeseori, evocandu-l cu incantare si nostalgie. Tema jocului, este o tema eterna. Predispozitia pentru joc, pentru petrecere, este specifica fiintei umane, chiar daca modul de viata al oamenilor se schimba, si, odata cu el, felul de a se juca al celor mici sau de a se distra al adultilor. Dupa cum observa si Titu Maiorescu, temele literare sunt limitate pentru ca realitatea este una singura. Difera insa forma in care fiecare autor imbraca ideile, modul in care este perceputa realitatea inconjuratoare si evocate in opera. “Prefata”de Tudor Arghezi are ca tema creatia ca joc. Publicata in 1947 in placheta “Tara piticilor”, poezia este o arta poetica deoarece autorul isi exprima aici conceptia despre actul creator. In viziunea argheziana, creatia inseamna imbinare intre realitate si fictiune (“Sa mintim, sa povestim/ Ce-am stiut si ce nu stim”).Actul creator inseamna, de asemenea, inspiratie, har divin dar si truda, efor, migala (“Si ne-am asternut pe scris/ Ochii ni s-au cam inchis,/ Mana ne-a cam amortit”). In poezia “Testament” Arghezi expune aceasta conceptie prin metaforele “slova de joc” si “slova faurita”. Poezia se incadreaza in lirismul subiectiv, autorul exprimandu-si in mod direct gandurile, trairile, prin intermediul eului liric, marcat prin pronume si verbe la persoana I plural (“ne-am apucat”), adjectiv posesiv (“povestea mea”). Poezia este structurata in doua parti, fiind utilizate doua tipuri de limbaj: colocvial si elevat. In prima parte este descris jocul de-a creatia, o competitie desfasurata intre doi parinti si doi copii, ce implica imaginatia, creativitatea. Fiecare participant citeste “in adunare” stihurile compuse si este ales un castigator (“Si din toate vrea nu vrea,/ S-a ales povestea mea”). Castigatorul primeste o recompensa (“un mar cretesc”) pe care o imparte cu “tovarasii de coate” din spiritul de echipa. Partea a doua a poeziei debuteaza cu vocativul “Domnule”, prin care poetul i se adreseaza cititorului, pe un ton respectuos, marcat si prin orografierea cu majuscula. Poetul, prin intermediul eului liric, explica faptul ca “s-a copilarit”, trecand de la poezia grava, profunda(din volumele “Flori de mucigai”, “Psalmi” etc.) la o creatie destinata in primul rand copiilor dar care poate fi considerata fermecatoare si de catre adulti, daca stiu cum s-o citeasca: prin ochii si sufletul unui copil(“Mergi nitel de-a busile./(…)Iesi din doga si tiptil,/ Fa-te la citit copil.”) Prin intermediul jocului creativ, poetul retraieste varsta copilariei inocente. Daca din punct de vedere biologic, timpul este neiertator, lasandu-si amprenta asupra finite umane, sufleteste, omul trebuie sa ramana vesnic tanar. Sintagma “Cuvinte potrivite” ce da si titul volumului de debut al lui Arghezi, din 1927, pe langa alte semnificatii pe care le primeste, implica si sensul unei munei cu asa numitele cuvinte pe care autorul, trebuie sa le potriveasca sub forma unui joc. Atat ipostaza demiurgica a poetului, aceea de zeu care muneeste ca si cum s-ar juca, cat si cea artizanala, mestesugareasca, ii ofera prilejul de “a se copilari”, ceea ce evidentiaza actul deliberat de intoarcere la varsta copilariei sub semnul mirarii, al inocentei, al uimirii in fata miracolelor lumii: “Fa-te suflete copil/Si strecoara-te tiptil/Prin porumbi cu mot si ciucuri/Ca sa poti sa te mai bucuri” In “Prefata”, limbajul poetic arghezian se caracterizeaza prin inventivitate(“stihuri vreo cateva sute”, “mai frumoase si mai scrise”, “cu cartea dezvatata”), ceea ce ar putea sugera creativitatea copilului in exprimare. Sub influenta poetului francez Charles Boudelaire, Arghezi a impus in literatura romana “estetica uratului”, oximoron ce exprima ideea ca uratul se naste din frumos. In volumul “Flori de mucigai” este evocata o realitate cruda, a hotilor, a pungasilor, a cutitarilor, insa aceasta realitate este transfigurata artistic si transformata in frumos caci potrivit conceptiei lui Hegel, misiunea artei este aceea de a exprima frumosul. In “Testament”, poetul marturiseste ca o sursa de inspiratie, in ceea ce priveste limbajul, a constituit-o graiul oamenilor simpli, “cu-ndemnuri pentru vite”. Insa aceste cuvinte banale, prozoaice, au fost resemantizate si transformate in cuvinte frumoase. In viziunea argheziana, cuvantul are puteri miraculoase, putand sa aline sau sa produca suferinta (“Am luat ocara si trecand usure/Am pus-o cand sa-mbie, cand sa-njure”). In poezia “Prefata” strofele sunt alcatuite dintr-un numar inegal de versuri, rima fiind imperecheata iar masura versurilor de 7-8 silabe. In “Homo ludens”, Johan Huizinga afirma: ”Este aproape cu neputinta de fagaduit ca din aceasta sfera a jocului fac parte, in mod ca si firese, toata activitatile creatiei poetice: impartirea metrica sau ritmica a cuvantarii vorbite sau cantate, gasirea de rime sau asonante nimerite, ascunderea intelesului, constructia artistica a frazei.” Un alt text literar in care este tratata tema jocului este “Erasmo sau A doua fotografie cu oameni mici” de Mircea Horia Simionescu, publicat in volumul “Dictionar onomastic”(1969), din ciclul “Ingeniosul bine temperat”. Titlul este semnificativ, facand trimitere la timpul povestirii, cand naratorul adult isi adduce aminte de un joc de-a razboiul la care a participat in copilarie(“a doua fotografie”).Jocul este si o forma de cunoastere si de modelare a celor mici, ajutandu-i sa inteleaga lumea celor mari si, intr-un fel, sa o traiasca prin anticipatie. In “Erasmo…” timpul povestiti este reprezentat de momentul in care copiii, impartiti in doua tabere, se joaca de-a razboiul, incercand sa ii imite pe adulti atat in comportament cat si prin limbaj(“oameni mici”). Doar in dialogul dintre frati( presedintele Republicii si Titisor) este folosit limbajul colocvial, in joc fiind utilizat un limbaj elevat, neverosimil pentru varsta copiilor. Faptele sunt relatate la persoana I, din perspective subiectiva a unui narrator-personaj implicat, focalizarea fiind interna.Aflat la varsta maturitatii, naratorul percepe altfel evenimentele decat pe vremea cand era copil. In descrierea jocului, prezenta in incipitul textului, este folosita tehnica detaliului care impreuna cu dialogul, toponimele mentionate (strazile Brancoveanu,Alee) si relatarea la persoana I confera nota de veridicitate, impresia de fapt trait. Copiii sunt organizati in doua tabere. Cea condusa de presedintele Republicii (naratorul copil) este mai bine inzestrata tehnic, detinand un intreg arsenal, bineinteles unul improvizat.Armata aflata sub comanda lui Radulescu O. se bucura in schimb “de sprijinul unor soldati excelenti”, printre care si un “un tigan masiv”. Copiii nu tin seama de prejudecatile rasiale ori etnice, asa cum se intampla uneori, din nefericire, in lumea adultilor. Asistam la o adevarata strategie de lupta pusa la cale de presedintele Republicii impreuna cu Bolovaneanu, comandantul Capitalei. Febra pregatirilor este intrerupta de o “veste cumplita”: cativa membrii ai armatei au furat secretele militare, au pus man ape depozitul de proiectile si s-au declarat neutri.Presedintele, cel mai implicat in joc dintre participanti, se simte “lovit in mod talharesc”, considerand tradarea “un act criminal”. Cel care ii reveleaza adevarul este fratele sau, Titisor: Bolovaneanu si Bosoanca puneau la cale un complot, pentru a prelua puterea iar cei care se declarasera neutri nu doreau decat sa salveze jocul. Orbit de mandria de a detine cea mai inalta functie in stat(fapt sugerat si de marturisirea cu care debuteaza textul: ”Eram presedintele Republicii”), copilul nu reuseste sa vada dincolo de aparente sis a intuiasca adevaratele ganduri si intentii ale camarazilor sai. Jocul este pentru el o experienta din care va invata ca trebuie sa-si aleaga cu multa grija prietenii. Reactia din final – plange cand constata ca jocul a esuat – este una puerila dar si eliberatoare demonstrand o data in plus implicarea afectiva a copilului in joc. Seara scrie prima poezie de dragoste inchinata Silviei, fapt ce marcheaza trecerea spre adolescenta. Este posibil ca jocul sa fi esuat si pentru faptul ca acesi copii si-au asumat responsabilitati mult prea mari pentru varsta lor. Au invatat insa, cu aceasta ocazie, ca intotdeauna trebuie sa-ti asumi un rol pe care sa-l poti interpreta. In viata reala, adultii isi atribuie si ei diverse sarcini pe care trebuie sa le duca pana la capat, caci un abandon ar putea avea consecinte negative. Tema jocului este una universala, abordata atat de catre scriitorii romani cat si de cei straini in opera precum: “Amintiri din copilarie” de Ion Creanga, “Dupa melci” de I.Barbu, “Gargantua si Pantagruel” de Francois Rabelais etc. 